CELEX: 62015TN0184
Language: lt
Date: 2015-04-14 00:00:00
Title: Byla T-184/15: 2015 m. balandžio 14 d. pareikštas ieškinys byloje Trivisio Prototyping/Komisija

10.8.2015   
            
            
               LT
            
            
               Europos Sąjungos oficialusis leidinys
            
            
               C 262/30
            
         2015 m. balandžio 14 d. pareikštas ieškinys byloje Trivisio Prototyping/Komisija
   
   (Byla T-184/15)
   (2015/C 262/40)
   Proceso kalba: vokiečių
   
      Šalys
   
   
      Ieškovė: Trivisio Prototyping GmbH (Tryras, Vokietija), atstovaujama advokatų A. Bartosch ir A. Böhlke
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2015 m. vasario 2 d. Europos Komisijos sprendimą C(2015) 633 final dėl 3 85  112,19 euro sumos su palūkanomis, kurią skolinga Trivisio Prototyping GmbH, išieškojimo,
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas: klaidingas faktinių aplinkybių vertinimas
               
                           —
                        
                        
                           Ieškovė šiuo klausimu, be kita ko, teigia, kad Komisija, pasirašydama dotacijos sutartis ULTRA („Ultra portable augmented reality for industrial maintenance applications“), IMPROVE („Improving Display and Rendering Technology for Virtual Environments“) ir CINeSPACE („Experiencing urban film and cultural heritage while on-the-move“), žinojo apie Rusijos inžinierių dalyvavimą arba bet kuriuo atveju turėjo apie tai žinoti. Ji taip pat teigia, kad reikalaujamos sumos išieškojimas tokiomis aplinkybėmis yra piktnaudžiavimas teise.
                        
                     
         
               2.
            
            
               Antrasis ieškinio pagrindas: perleidusi sutartinių įsipareigojimų vykdymą tretiesiems asmenims, ieškovė nepažeidė dotacijos sutarčių 2 priede įtvirtintų taisyklių
               
                           —
                        
                        
                           Ieškovė tvirtina, kad ją ir Rusijos inžinierių darbdavius, neatsižvelgiant į tai, kad jie yra skirtingi juridiniai asmenys, siejo hierarchiniai santykiai, t. y. ji galėjo kontroliuoti jų veiksmus, taigi perleidus sutartinių įsipareigojimų vykdymą nepažeistos dotacijos sutarčių II priedo nuostatos.
                        
                     
         
               3.
            
            
               Trečiasis ieškinio pagrindas: subsidiariai teisėtų lūkesčių apsaugos principo pažeidimas
               
                           —
                        
                        
                           Prieštaraudama ginčijamam išieškojimui, ieškovė subsidiariai remiasi teisėtų lūkesčių apsaugos principu.